stanford-oval/wikipedia huggingface dataset:
Blakstad

| Blakstad |
| --- | --- |
 Blakstadin seisake
 Blakstad
 Koordinaatit: 58°30′32″N, 8°38′35″E 
Valtio:  Norja
Lääni:  Agder
Kunta:  Froland
Pinta-ala:  
 – Maa:  2,7 km²
Väkiluku (2022):  3 306
 – Väestötiheys:  1224,4 as./km²
Infobox OKVirheellinen NIMI-arvo: 
Blakstad on taajama Frolandin kunnassa Norjassa ja kuntansa hallinnollinen keskus. Taajaman pinta-ala on 2,7 neliökilometriä ja asukasluku 3 306 vuonna 2022.
Blakstadin lukio
Aiheesta muualla

Kuvia tai muita tiedostoja aiheesta Blakstad Wikimedia Commonsissa
Tällaisina aikoina

| ”Tällaisina aikoina” Yö |
| --- | --- | --- |

Singlen tiedot
 Albumilta: Kiitos ja kunnia – 30v. juhlakokoelma
 Äänitetty : toukokuu 2011, Headline Studio, Deerhouse Studio ja Studio JJ, Tampere
 Julkaistu: 28. lokakuuta 2011
 Formaatti: digitaalinen lataus
 Tuottaja(t): Jani Viitanen, Mikko Kangasjärvi ja Jari Latomaa
 Tyylilaji: suomirock
 Levy-yhtiö: Poko Rekords / EMI
Yön muut singlet
| ”Kun nuoruus katoaa” 2011 | ”Tällaisina aikoina” 2011 | ”Pelko ja rakkaus” 2012 |
Tällaisina aikoina on lokakuussa 2011 ilmestynyt Yön single, joka on yksi aikaisemmin syyskuussa julkaistun Kiitos ja kunnia – 30v. juhlakokoelman uusista kappaleista. Se tuli myyntiin pelkästään digitaalisessa muodossa.
Kappaleet

Tällaisina aikoina – 4.21 (säv. Antti Kleemola, san. Mikko Karjalainen)
Muusikot

Olli Lindholm – laulu
Daffy Terävä – kitara
Jukka Lewis – basso
Ari Toikka – rummut
Mikko Kangasjärvi – flyygeli, kosketinsoittimet
Jari Latomaa – kosketinsoittimet, taustalaulu
Aiheesta muualla

Tällaisina aikoina Poko Rekordsin jukeboxissa
Tuoksuinkiväärit

| Tuoksuinkiväärit |
| --- | --- |
 Hedychium.
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Zingiberales
Heimo::  Inkiväärikasvit
Suku::  Tuoksuinkiväärit Hedychium  J.Koenig
Katso myös
   Tuoksuinkiväärit Commonsissa 
Infobox OKNimi-testi OK: 
Tuoksuinkiväärit (Hedychium) on inkiväärikasvisuku, jossa on noin sata lajia. Niitä kasvaa alkuperäisinä lähinnä trooppisessa Aasiassa.
Lajeja

tulituoksuinkivääri (Hedychium coccineum)
valkotuoksuinkivääri (Hedychium coronarium)
Hedychium elatum
intiantuoksuinkivääri (Hedychium flavescens)
keltatuoksuinkivääri (Hedychium gardnerianum)
filippiinientuoksuinkivääri (Hedychium philippinense)
Aiheesta muualla

Finto: Kassu – Kasvien suomenkieliset nimet: Hedychium
Suomen Lajitietokeskus: Tuoksuinkiväärit – Hedychium
Banqiaon pato

Padon sijainti kartalla.
Banqiaon pato on vesivoimalan pato Henanin maakunnassa Kiinassa. Se valmistui vuonna 1952. Pato murtui 8. elokuuta 1975, kun taifuuni Ninan aiheuttama vesisade nosti patoaltaan vedenpinnan liian korkealle. Padon murtuminen synnytti suuren tulva-aallon, joka aiheutti 171 000 ihmisen kuoleman. Epävirallisten arvioiden mukaan uhreja oli jopa 230 000. Banqiaon padon murtuminen oli maailman suurin pato-onnettomuus. Padon uudelleenrakentaminen saatiin valmiiksi vuonna 1993.
Rakentaminen

Banqiaon pato sijaitsee Huaijoen sivuhaarassa Rujoessa Henanin maakunnassa, Zhumadianin prefektuurissa. Se rakennettiin tulvien hallintaa ja sähkön tuottamista varten. Tekoallasta hyödynnetään myös peltojen kasteluveden varastona. Pato valmistui vuonna 1952. Samalle alueelle rakennettiin 1950- ja 1960-luvuilla yli kaksisataa patoa ja tekoallasta.
Banqiaon pato oli 24,5 metriä korkea ja 2 020 metriä pitkä. Se oli tehty savesta. Sen tekoaltaan tilavuus oli 492 miljoonaa kuutiometriä ja suurin virtaama 1 742 kuutiometriä sekunnissa.
Chen Xing, eräs Kiinan johtavista hydrologeista, osallistui padon suunnitteluun mutta kritisoi sen lopullista rakennetta. Hän suositteli kahdentoista patoluukun rakentamista, mutta niitä tehtiin vain viisi. Valmistumisen jälkeen padossa havaittiin halkeamia, jotka johtuivat suunnittelu- ja rakennusvirheistä. Neuvostoliittolaiset insinöörit korjasivat halkeamat.
Murtuminen

Elokuussa 1975 taifuuni Nina kohtasi kylmän säärintaman Henanin alueella. Taifuuni pysähtyi paikalleen kahdeksi päiväksi ja aiheutti kovimmat vesisateet, mitä alueella on koskaan mitattu. Yhden vuorokauden aikana satoi 1 060 millimetriä, mikä oli enemmän kuin yleensä kokonaisen vuoden aikana. Sateet aiheuttivat tulvia myös Banqiaon padon alajuoksulla, minkä takia patoluukkujen avaamiseen ei annettu lupaa 6. elokuuta. Seuraavana päivänä lupa myönnettiin, mutta tietoa ei saatu välitettyä, koska taifuuni oli katkaissut puhelinlinjat. 8. elokuuta kello 1 aamulla vedenpinta patoaltaassa nousi niin korkealle, että pato murtui. Murtunut osa oli noin 350 metriä pitkä, kun koko padon pituus oli 2 020 metriä.
Banqiaon padon murtuminen aiheutti 10 kilometriä leveän ja 3–7 metriä korkean aallon, joka eteni 50 kilometriä tunnissa. Tulva tuhosi välittömästi Daowenchengin kunnan, jonka kaikki 9 600 asukasta kuolivat. Banqiaon padon lisäksi murtui toinen suuri, hieman pohjoisempana sijainnut Shimantanin pato. Näiden patojen murtumisista aiheutunut tulva-aalto rikkoi 62 pienempää patoa alajuoksulla. Tulva levisi noin 10 000 neliökilometrin alueelle. Ihmisiä ei pystytty varoittamaan eikä evakuoimaan ajoissa, koska taifuuni oli katkaissut puhelinlinjat.
Vuonna 2005 Kiinan hallitus julkisti virallisen arvion, jonka mukaan tulvassa hukkui 26 000 ihmistä. Lisäksi 145 000 ihmisen arvioidaan kuolleen tulvan aiheuttamaan nälänhätään ja tauteihin. Epävirallisten arvioiden mukaan onnettomuus aiheutti jopa 230 000 ihmisen kuoleman. Romahtaneissa yli viidessä miljoonassa rakennuksessa asui 11 miljoonaa ihmistä. Banqiaon padon murtuminen oli maailman suurin pato-onnettomuus. Sen aiheuttamiksi taloudellisiksi vahingoiksi on arvioitu 6,7 miljardia dollaria (vuoden 1975 dollareina).
Padon suunnittelussa oli varauduttu sellaiseen tulvaan, jonka oli arvioitu tapahtuvan korkeintaan kerran tuhannessa vuodessa. Taifuuni Ninan aiheuttama vesisade oli paljon voimakkaampi kuin mihin suunnittelussa oli varauduttu. Jälkikäteen on kuitenkin huomattu, että 1950-luvulla tehdyt tilastolliset arviot olivat pielessä. Vuonna 1975 tapahtunut sääilmiö esiintyykin keskimäärin kerran 600 vuodessa.
Banqiaon pato-onnettomuuden jälkeen Kiinan hallitus alkoi kiinnittää enemmän huomiota patojen valvontaan ja vahvistamiseen.
Uudelleenrakentaminen

Banqiaon padon murtumisen jälkeen se rakennettiin uudelleen useita metrejä entistä korkeammaksi. Työ valmistui vuonna 1993.
Töpöpeippoleski

| Töpöpeippoleski> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lesket Viduidae
Suku::  Lesket Vidua
Laji::  nigeriae
Kaksiosainen nimi
 Vidua nigeriae  (Alexander, 1908) 
Katso myös
   Töpöpeippoleski Wikispeciesissä  
Infobox OKNimi-testi OKIUCN-testi OK: 
Töpöpeippoleski (Vidua nigeriae) on leskien heimoon kuuluva varpuslintu.
Levinneisyys

Töpöpeippoleskeä tavataan Kamerunissa, Gambiassa, Nigeriassa ja Etelä-Sudanissa. Lajin kannankehitys on vakaa, ja se on luokiteltu elinvoimaiseksi.
Bad Goisern am Hallstättersee

| Bad Goisern am Hallstättersee |
| --- | --- |

 vaakuna
 Bad Goisern am Hallstättersee
 Koordinaatit: 47°38.3′N, 13°36.9′E 
Valtio:  Itävalta
Osavaltio:  Ylä-Itävalta
Piiri:  Gmunden
Kunta:  Bad Goisern
Hallinto:  
 – Kunnanjohtaja:  Peter Ellmer (SPÖ)
Pinta-ala:  
 – Kokonaispinta-ala:  112 km²
Korkeus:  500 m
Väkiluku (2019):  7 567
 – Väestötiheys:  67,6 as./km²
Aikavyöhyke:  UTC+1
 – Kesäaika:  UTC+2
 
 www.bad-goisern.ooe.gv.at 
Infobox OKVirheellinen NIMI-arvo: 
Bad Goisern am Hallstättersee on Ylä-Itävallan osavaltiossa Itävallassa sijaitseva kunta. Vuoden 2019 arvion mukaan siellä asui 7 567 asukasta. Se on myös osa Salzkammergutin matkailualuetta. Yli 60 prosenttia Bad Goisernin pinta-alasta on metsää ja 12,4 prosenttia on maatalouskäytössä.
Historia

Bad Goisernilla on pitkä historia, mutta kirjoitettuja asiakirjoja siitä löytyy vasta 1300-luvulta eteenpäin. Sen silloinen nimi oli Gebisham. Vuonna 1931 Bad Goisernista tuli kylpyläkunta ja vuonna 1952 kauppala. Vuodesta 1955 asti sitä on kutsuttu nimellä Bad Goisern. "Bad" on saksaa ja tarkoittaa "kylpyä", ja se on lisätty parantavia tai kuumia kylpyjä tarjoavien paikkakuntien nimien eteen.
Liikenne > Junaliikenne

Bad Goisernissa on kolme rautatieasemaa: yksi pohjois- ja eteläosassa, sekä yksi kunnan keskustassa.
Bad Goisern Jodschwefelbad
Bad Goisern Jodschwefelbad on Bad Goisernin pohjoisosassa oleva rautatieasema. Tällä hetkellä siellä on toiminnassa kaksi asemalaituria.
Bad Goisern
Bad Goisern on vain sata metriä kunnan keskustasta sijaitseva asema, missä on toiminnassa oleva lipunmyyntipiste ja kaksi asemalaituria.
Steeg-Gosau
St. Agathassa sijaitseva rautatieasema on vain sadan metrin päässä Hallstatt-järvestä. Asemalla on lipunmyyntipiste ja kaksi käytössä olevaa asemalaituria.
Tunnettuja asukkaita

Jörg Haider, poliitikko
Ursula Haubner, poliitikko
Don Messick, toimittaja, kirjailija, poliitikko
Gerhard Pilz, ohjaskelkkailun viisinkertainen maailman mestari
Wilfried Scheutz, laulaja
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Barney Frank

Barney Frank
Barnett ”Barney” Frank (s. 31. maaliskuuta 1940) on yhdysvaltalainen demokraattipoliitikko. Hän edusti Massachusettsin neljättä vaalipiiriä Yhdysvaltain edustajainhuoneessa vuosina 1981–2013.
Frank syntyi Bayonnessa, New Jerseyssä. Hän tuli valituksi Massachusettsin edustajainhuoneeseen ensimmäistä kertaa vuonna 1972 ja valmistui Harvard Law Schoolista 1977. Frank on julkaissut useita poliittisia artikkeleita, kuten esseen Speaking Frankly vuonna 1992. Hän on juutalainen.
Frank on seksuaalisuudeltaan avoimesti homoseksuaali ja poliittisilta näkemyksiltään varsin liberaali. Hän puhui homoudestaan julkisuudessa ensimmäistä kertaa vuonna 1987. Hän tuli kongressissa tunnetuksi paitsi juuri homojen oikeuksien puolustajana, myös lääkekannabiksen käytön kannattajana.
Aiheesta muualla

Kuvia tai muita tiedostoja aiheesta Barney Frank Wikimedia Commonsissa
Töpökät

| Töpökät |
| --- | --- |
 Mustaposkitöpökkä (Conopophaga melanops)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Töpökät  Conopophagidae  Sclater & Salvin, 1873
Suku::  Töpökät  Conopophaga  Vieillot, 1816
Katso myös
   Töpökät Wikispeciesissä   Töpökät Commonsissa 
Infobox OKNimi-testi OK: 
Töpökät (Conopophagidae) on pienikokoisten varpuslintujen heimo. Nämä linnut elävät Keski- ja Etelä-Amerikan trooppisilla ja subtrooppisilla alueilla.
Töpökät ovat pyöreähköjä, lyhytsiipisiä ja pitkäjalkaisia lintuja. Koko vaihtelee 12 senttimetristä 18 senttimetriin. Koiraat ovat naaraita värikkäämpiä ja yleisväritykseltään näitä punaisempia ja ruskeampia. Töpökät ovat hyönteissyöjiä, pääravintoa ovat hämähäkit, toukat, heinäsirkat ja kovakuoriaiset.  Ne elävät lähellä maata, jotkin lajit  läpipääsemättömissä tiheiköissä ja toiset avoimissa metsissä.
Töpököiden heimoon (Conopophagidae) kuuluu kaksi sukua ja 10 lajia.
Suvut ja lajit > Rosvomuurat Pittasoma

Rosvomuura (Pittasoma rufopileatum)
Suomuvatsamuura (Pittasoma michleri)
Suvut ja lajit > Töpökät Conopophaga

Harmaaselkätöpökkä Conopophaga peruviana
Hupputöpökkä Conopophaga roberti
Liuskevatsatöpökkä Conopophaga ardesiaca
Mustanaamatöpökkä Conopophaga aurita
Mustaposkitöpökkä Conopophaga melanops
Mustavatsatöpökkä Conopophaga melanogaster
Ruskolakkitöpökkä Conopophaga castaneiceps
Rusorintatöpökkä Conopophaga lineata
Black Mark

| Black Mark |
| --- | --- |

Perustettu:  1991[lähde? ]
Perustajat:  Börje Forsberg
Tyylilajit:  heavy metal, extreme metal
Kotimaa:   Ruotsi
Sijainti:  Bruzaholm, Eksjön kunta
Kotisivu
Infobox OKNimi-testi OK: 
Black Mark on ruotsalainen indie-levy-yhtiö. Levy-yhtö keskittyy lähinnä extreme metalin julkaisuun. Sen perusti taiteilijanimeä Quorthon käyttänyt Thomas "Ace" Forsberg julkaistessaan yhtyeensä Bathoryn ensimmäisen albumin. Quorthonin kuoltua levy-yhtiö julkaisi tribuuttikokoelman In Memory of Quorthon, jossa oli mukana myös Quorthonin kanssa yhteistyötä tehnyt Jennie Tebler. Nykyään sen omistaa Börje "Boss" Forsberg ja se toimii Eksjöstä käsin.
Merkittävimpiä Black Markille levyttäneitä yhtyeitä ovat Edge of Sanity, Morgana Lefay, Nightingale, Cemetary, Felshrawl ja 8 Foot Sativa.
Aiheesta muualla

Viralliset kotisivut
Universe (Modern Talkingin albumi)

| Universe Modern Talking |
| --- | --- | --- |

Studioalbumin tiedot
 Julkaistu: 31. maaliskuuta 2003
 Tuottaja(t): Dieter Bohlen
 Tyylilaji: Pop, Synthpop
 Levy-yhtiö: BMG
Modern Talkingin muut julkaisut
| Victory 2002 | Universe 2003 | The Final Album 2003 |
Universe on Modern Talkingin albumi vuodelta 2003. Se on duon kahdestoista ja viimeinen studioalbumi ennen samana vuonna tapahtunutta toista hajoamista. Albumi saavutti Saksassa TOP2-sijan ja myi kultaa yli 150 000:lla kopiolla.[lähde? ]
Kappaleet

TV Makes the Superstar – 3.44
I'm No Rockefeller – 3.40
Mystery – 3.32
Everybody Needs Somebody – 4.08
Heart of an Angel – 4.09
Who Will Be There – 3.47
Knocking on My Door – 3.36
Should I, Would I, Could I – 3.45
Blackbird – 3.17
Life Is Too Short – 3.32
Nothing But the Truth – 3.20
Superstar – 3.41
Modern Talking
| --- | --- |
Studioalbumit:   The 1st Album  Let's Talk About Love  Ready for Romance  In the Middle of Nowhere  Romantic Warriors  In the Garden of Venus  Back For Good  Alone  Year Of The Dragon  America  Victory  Universe 
Kokoelmat:   You're My Heart, You're My Soul  The Modern Talking Story  Best of Modern Talking  Romantic Dreams  Greatest Hits Mix  The Collection  You Can Win If You Want (Star Collection)  You Can Win If You Want  Selected Singles '85-'98  We Still Have Dreams – The Greatest Love Ballads of Modern Talking  The Golden Years  The Greatest Hits of Modern Talking  The Final Album  Les Indispensables  The Hits  Remix Album  All the Best: The Definitive Collection (box set)  25 Years of Disco-pop  The 80s Hits Box  Peace on Eart  30 Years Of Modern Talking (Das Neue Best Of Album)  Maxi and Singles Collection (Dieter Bohlen Edition) 
EP:t:   Let’s Talk About Love  Special Dance Version  Official Funclub CD 1999  Fan Club by Thomas Anders - CD 2000  Fan Club by Thomas Anders - CD 2001 
Videografiat:   The Video  Let’s Talking!…Best of Modern Talking  The Final Album - The Ultimate DVD  The Super Best Hits  The Gold Video History  The Final Album + Bonus  Music & Video Stars  30
Täktomin neuvostomonumentti

Täktomin neuvostomonumentti.
Monumentti sivulta..
Monumentin hautausmaa..
Täktomin neuvostomonumentti on jatkosodassa Hangon taisteluiden yhteydessä kaatuneiden neuvostoliittolaisten sotilaiden hautamuistomerkki, joka sijaitsee Täktomintien varrella Hangossa.
Muistomerkin kyljessä lukee venäjäksi, suomeksi ja ruotsiksi: ”Suuren isänmaallisen sodan vuosina sankarillisesti kaatuneille neuvostosotureille kiitollisena synnyinmaa”. Muistomerkissä on punatähden sekä sirpin ja vasaran kuva.
Kaatuneiden neuvostokansalaisten muistomerkki on kooltaan suurin Hangon sotilaallisista muistomerkeistä.
Vaiheet

Aloitteen hautausmaan perustamisesta teki Hangon sotavankileirien johtaja majuri Sven Lundqvist vuonna 1942. Neuvostoliittolaisten sotavankileirien vangit raivasivat hautausmaan ja hautakummut, jotka reunustettiin pyöreillä kivillä. Haudoille laitettiin puuristit.
Paikalle pystytettiin vuonna 1960 uusi muistomerkki, jonka piirustukset tehtiin Moskovassa. Valmistaja oli Granit Oy Salossa (entinen Hangon Graniitti). Materiaali on harmaa, ristipäähakattu graniitti. Kivimuurin pinta hakattiin karheaksi. Vuonna 1969 monumentti palkittiin kauneimpana Neuvostoliiton ulkopuolella sijaitsevana neuvostoliittolaisena sotamuistomerkkinä.
Vuonna 2000 graniittikiviin kiinnitettiin kymmenen nimilaattaa, joihin on kaiverrettu 186 neuvostosotilaan nimet. Myös monumentin lippuun asennettiin muistolaatta.
Vuonna 2008 muistomerkistä tuli osa Hangon kansallista kaupunkipuistoa.
Haudat

Paikalle on haudattu kaikkiaan 453 sotilasta. Pieni osa haudatuista on miinanraivaustöissä surmansa saaneita sotavankeja, valtaosa on taisteluissa kuolleita. Vainajista 267 jäi tunnistamatta.
Aiheesta muualla

Hangon vuokra-alue 1940-41 - Porkkalan vuokra-alue 1944-56 Netbooks.fi. Viitattu 20.10.2018.
Neuvostomonumentti, Hanko Helsinkiwest. Arkistoitu 21.10.2018. Viitattu 20.10.2018.
Tulenkantajat (yhtye)

| Tulenkantajat> Tiedot |
| --- | --- |
Toiminnassa:  1998–2004
Tyylilaji:  hip hop, rap, funk, aerobeat
Kotipaikka:   Tampere/Rovaniemi, Suomi
Laulukieli:  suomi
Jäsenet:  Hannibal Stark   Herra Soppa   Marko Olavi Ylianttila   Herra Hadji   UnikJage   J. Karttimo   Tomba Krutsin  
Levy-yhtiö:  Poko Rekords, 2001–2003  
Infobox OKNimi-testi OK: 
Tulenkantajat oli 1990-luvun lopulla Rovaniemellä perustettu yhtye, jonka musiikki oli sekoitus hip hopia, funkia, soulia ja jazzia.
Tulenkantajat syntyi kolmen rovaniemeläisyhtyeen, Nuorten Herrojen, Headsin ja Mugglesin yhdistyessä. Yhtyeen ensimmäinen keikka oli Rovaniemellä syksyllä 1998. Seuraavana vuonna Nuoret Herrat -nimellä julkaistu Tulenkantaja-ep johti lopulta levytyssopimukseen tamperelaisen Poko Rekordsin kanssa. Yhtyeen nimeä kantanut debyyttialbumi julkaistiin huhtikuussa 2001 ja levyltä julkaistu single "Rollofunk" on yhtyeen tunnetuimpia kappaleita. Petri Kyttälä ohjasi kappaleen musiikkivideon, joka voitti vuonna 2001 Oulun Musiikkivideofestivaaleilla lupaavan nuoren ohjaajan palkinnon, eli "Teinipumpelin".
Jäsenten yhtyeet telakoitumisen jälkeen

Syksyllä 2004, kolmen julkaistun albumin ja noin 150 keikan jälkeen, Tulenkantajat ilmoitti vetäytyvänsä telakalle. Yhtyeen MC-kaksikko Hannibal ja Soppa jatkoivat musiikin tekemistä Hannibal & Soppa -duona, ja keväällä 2005 heiltä ilmestyi Pahat Viinit -albumi.
Yhtyeen muista jäsenistä rumpali Tomi Krutsin, kosketinsoittaja Janne Hast sekä kitaristi Marko Ylianttila ovat soittaneet myös Absoluuttinen Nollapiste -yhtyeessä. Trumpetisti Jarkko Niemelä on soittanut yhtyeissä JKL Jazz Brotherhood sekä Tune Toaster, jotka ovat lähtöisin Jyväskylästä, sekä yhtyeissä Tundramatiks, Alamaailman vasarat, Jaakko Laitinen & Väärä Raha ja Soul Valpio Band. Hän on toiminut myös Jyväskylä Big Bandin puheenjohtajana. Yhtyeessä vaikuttanut DJ J-Laini (Jussi Luchi) on toiminut Kemmuru-yhtyeessä.
Jäsenet

Hannibal (Hannu Stark) – rap
Herra Soppa (Soni Yli-Suvanto) – rap
Marko Olavi Ylianttila – kitara, basso, lyömäsoittimet, laulu
J. Karttimo – basso, laulu
Herra Hadji (Janne Hast) – koskettimet, lyömäsoittimet
Tomba (Tomi Krutsin) – rummut, lyömäsoittimet
UnikJage (Jarkko Niemelä) – trumpetti, flyygelitorvi
Jäsenet > Entiset jäsenet

Mixtec Timmi – dj, rap (2000–2001, 2002)
Rauta Rautiainen – kiertuebasisti (2003–2004)
Diskografia > Albumit

Tulenkantajat (Poko Rekords,  2001)
Teillä laki, meillä laulu (Poko Rekords,  2002)
Hyvää syntymäpäivää rouva presidentti (Poko Rekords,  2003)
Diskografia > Singlet

"KuuleKoeNäe" (2000)
"Puritaani" (2000)
"Rollofunk" (2001)
"Ensin oli rytmi" (2001)
"Oodi B-Boylle" (mukana Nopsajalka & Timmi) (2002)
"Meilläpäin" (2002)
"Skenejulkkis" (2003)
"Näin on näreet" (2003)
Diskografia > Musiikkivideot

"Rollofunk" (2001)
"Oodi B-Boylle" (2002)
Aiheesta muualla

Pahat Viinit (Arkistoitu – Internet Archive)
Haastattelu Rytmi-lehdessä (2/2002) (Arkistoitu – Internet Archive)
Heini Strandin pro gradu tutkielma: "Rollon kollit. Maskuliininen ja paikallinen identiteetti Tulenkantajien sanoituksissa"[vanhentunut linkki]
Täktomin työväentalo

| Täktomin työväentalo Björklid |
| --- | --- |
Sijainti:  Täktom, Hanko
Valmistumisvuosi:  1959
Suunnittelija:  rakennusmestari Nils Velander
Rakennuttaja:  Täcktom Socialdemokratiska förening
Omistaja:  Täcktom Socialdemokratiska förening
Runkorakenne:  rankarakenne
Julkisivumateriaali:  lautavuoraus
Kerrosala:  noin 100 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Täktomin työväentalo on Hangon kaupungissa Täktomin kylässä sijaitseva työväentalo. Talon nimi on Björklid. Talo ei ole enää käytössä.
Historiaa

Täktomin sosialidemokraattinen yhdistys (Socialdemokratiska förening Täcktom), joka oli toiminut lyhyen aikaa jo vuosina 1917–1918, perustettiin uudelleen vuonna 1948. Yhdistys alkoi suunnitella omaa työväentaloa 1950-luvun alkuvuosina.  Talon on valmistunut 1959. Talo on ollut myynnissä jo 1980-luvulla, koska yhdistyksellä ei ole ollut varoja talon kunnostukseen. Se oli vuonna 1982 kuitenkin edelleen työväenyhdistyksen omistuksessa, mutta ei enää käytössä.
Rakennus

Lehti-ilmoituksen perusteella yhdistys osti vuonna 1956 Tammisaaren Prästkullasta isokokoisen lautarakennuksen, joka purettiin talkoilla ja siirrettiin Täktomiin. Yhdistys sai edullisesti noin 5 000 m²:n tontin, jolle se alkoi rakentaa taloa vuonna 1956. Talo valmistui vasta vuonna 1959, mutta sitä käytettiin keskeneräisenäkin. Talon suunnitteli rakennusmestari Nils Velander. Rakennustyöt tehtiin pääasiassa talkoilla. Sähkötyöt ja ulkorappaus teetettiin ulkopuolisilla ammattilaisilla. Talossa oli juhlasali, näyttämö, keittiö ja kahvio. Talon pinta-ala on noin 100 m². Puulämmitys vaihdettiin vuonna 1974 keskuslämmitykseen. Vuonna 1978 talo saatiin vesi- ja viemäriverkostoon.
Toimintaa työväentalolla

Toiminta työväentalolla on ollut välillä kohtalaisen vilkasta. 1990-luvulla siellä järjestettiin antiikkihuutokauppatilaisuuksia. Talo on ollut myös nuorison käytössä, ja siellä järjestettiin disko-iltoja.
Töpöpeipot

| Töpöpeipot |
| --- | --- |
 Töpöpeippo (Ortygospiza atricollis)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Töpöpeipot  Ortygospiza  Sundevall, 1850
Katso myös
   Töpöpeipot Wikispeciesissä   Töpöpeipot Commonsissa 
Infobox OKNimi-testi OK: 
Töpöpeipot (Ortygospiza) on loistopeippojen heimoon kuuluva varpuslintusuku. Töpöpeippojen sukuun kuuluu BirdLifen mukaan kolme lajia.
Töpöpeippoihin kuuluvia lajeja

Etiopiantöpöpeippo (Ortygospiza fuscogrissa)
Gabonintöpöpeippo (Ortygospiza gabonensis)
Töpöpeippo (Ortygospiza atricollis)
Aiheesta muualla

ITIS: Ortygospiza (englanniksi)
Utsjoen kirkonkylä

| Utsjoki |
| --- | --- |
 Kirkonkylän keskusta valtatie 4:n varrella.
 Utsjoki
 Koordinaatit: 69°54′25″N, 27°01′25″E 
Valtio:  Suomi
Maakunta:  Lapin maakunta
Kunta:  Utsjoki
Pinta-ala:  
 – Maa:  1,40 km²
Väkiluku (2015)  ():  319
Postinumero:  99980
 
 Kotisivu 
Infobox OKVirheellinen NIMI-arvo: 
Utsjoen kirkonkylä (pohjoissaameksi Ohcejoga girkogilli) eli Utsjoki (pohjoissaameksi Ohcejohka) on Utsjoen kunnan taajama ja kuntakeskus, joka sijaitsee Suomen ja Norjan rajalla virtaavan Tenojoen varrella. Vuoden 2015 lopussa taajamassa oli 319 asukasta.
Kirkonkylän palveluihin lukeutuu muun muassa Postin ja Osuuspankin konttorit sekä Lapin pelastuslaitoksen paloasema. Kylästä löytyy myös Uulan Säästö -tavaratalo, kahvilana ja matkailuinfona toimiva Kylätalo Giisá, Pub Rastigaisa -ravintola ja Hotelli Utsjoki.
Aiheesta muualla

Kuvia tai muita tiedostoja aiheesta Utsjoen kirkonkylä Wikimedia Commonsissa
Utsjoen kirkonkylä
Lapin maakunnan kuntien hallinnolliset keskukset